বিচারাধীন বন্দিদের মধ্যে সংঘর্ষের ঘটনায় উত্তেজনা ছড়াল প্রেসিডেন্সি জেলে। আজ ভোরে জেলের ক্যান্টিনের সামনে হাতাহাতিতে জড়িয়ে পড়ে হাওড়ার দুদল দুষ্কৃতী। এই ঘটনাকে কেন্দ্র করে এলাকাজুড়ে চাঞ্চল্য ছড়ায়। ছুরিকাহত হয় হাওড়ার কুখ্যাত দুষ্কৃতী রামুয়ার সহযোগী শেখ মঙ্গল।
 ওয়েব ডেস্ক : বিচারাধীন বন্দিদের মধ্যে সংঘর্ষের ঘটনায় উত্তেজনা ছড়াল প্রেসিডেন্সি জেলে। আজ ভোরে জেলের ক্যান্টিনের সামনে হাতাহাতিতে জড়িয়ে পড়ে হাওড়ার দুদল দুষ্কৃতী। এই ঘটনাকে কেন্দ্র করে এলাকাজুড়ে চাঞ্চল্য ছড়ায়। ছুরিকাহত হয় হাওড়ার কুখ্যাত দুষ্কৃতী রামুয়ার সহযোগী শেখ মঙ্গল। তবে জেল সূত্রে খবর, তার আঘাত তেমন গুরুতর নয়। জেলেই প্রাথমিক চিকিত্‍সা করা হয়েছে তার। ঘটনার পর জেলে মোতায়েন করা হয় প্রচুর পুলিস। হেস্টিংস থানায় অভিযোগ দায়ের করেছে জেল কর্তৃপক্ষ। পুলিস গোটা ঘটনার তদন্তে নেমেছে। জেলের মধ্যেও বাড়ানো হয়েছে নিরাপত্তা ব্যবস্থা।